Diari Oficial de la Generalitat Valenciana


Sumari del DOGV 3726, del 07-04-2000 (2000/2168)

Informació pública del projecte d'urbanització del polígon B-2 del pla parcial de Platges d'Almardà.
----------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2168


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del polígon B-2 del pla parcial de Platges d'Almardà. [2000/S2168]
  
Per la present, li comuniquem, que en virtut de les atribucions que em confereix la legislació vigent, amb data 8 de març de 2000, he resolt el següent:
  
Resolució d'Alcaldia.
  
«Vist que mitjançant acord de la Comissió de Govern de data 3 de setembre de 1996, es procedia a adjudicar al senyor Antonio Gil Estelles, l'encàrrec de redacció del projecte d'urbanització del polígon B-2 del pla parcial de Platges d'Almardà de Sagunt.
  
Vist que en data 16 de juny de 1998, es presenta el projecte d'urbanització del polígon B-2 del pla parcial de Platges d'Almardà, redactat pel senyor Antonio Gil Estelles, amb un pressupost per a coneixement de l'administració de 073.849.015 pessetes.
  
Vist que mitjançant acord de la Comissió de Govern de data 1 de març de 1994, es va acordar la subrogació en l'adjudicació de la redacció de projectes d'urbanització, apartat electrificació, al senyor Andrés Llopis Juesas.
  
Vist que els Serveis Tècnics Municipals del Departament de Projectes i Obres han informat l'esmentat projecte en data 26 de juny de 1998, amb les observacions següents:
  
- No es justifica l'existència de l'explanada tipus E-2, per la qual cosa a l'inici de les obres s'hauran de fer els oportuns assajos per a verificar aquest supòsit de partida.
  
- La còpia facilitada manca de visat col·legial.
  
Vist que en data 26 de juny de 1998, el tècnic del Cicle de l'Aigua informa favorablement la part d'obres de proveïment d'aigua i clavegueram, si bé es considera que per part del tècnic redactor s'hauran d'entregar còpies del projecte visades pel Col·legi Oficial d'Arquitectes.
  
Vist que en data 13 de juliol de 1998, l'enginyer tècnic industrial, informa dels projectes tècnics referents a instal·lacions d'enllumenat públic redactats pels enginyers tècnics industrials el senyor Arcadio Andrés Llopis Juesas i el senyor Francisco Ramón Civera Navarré, de la unitat d'actuació B-2 de la Platja d'Almardà, amb les modificacions de 18 de setembre de 1997, es consideren que amb caràcter general reuneixen les condicions acceptables en allò referent a les instal·lacions d'enllumenat públic.
  
D'acord amb el que disposa l'article 53, en concordança amb l'article 46.3 de la Llei 6/1994, de 15 de novembre Reguladora de l'Activitat Urbanística de la Generalitat Valenciana, se sotmet el projecte d'urbanització a informació pública, mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. No és preceptiva la notificació formal i individual als propietaris afectats, però, abans de la publicació de l'edicte, s'haurà de comunicar amb el seu contingut al domicili fiscal de qui consten en el cadastre com a titulars de drets afectats per l'actuació proposada. El termini d'informació pública serà de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana. (Aquesta documentació es troba depositada en l'Ajuntament de Sagunt, Departament d'Urbanisme).
  
Qualsevol interessat podrà comparèixer en l'Ajuntament de Sagunt, i consultar la documentació que integra el projecte d'urbanització, i també formular, si s'escau, al·legacions, dins del termini indicat en el paràgraf anterior i en els termes que estableix el punt 4 de l'article 46 d'aquest text legal.
  
Aquesta publicació, la qual es correspon amb l'efectuada el passat 26 d'agost de 1999, en el Diari Oficial de la Generalitat Valenciana número 3.569, pàgines 92.345-19.016, té per objecte el salvar l'omissió de publicació en un diari d'informació general editat a la Comunitat Valenciana, atés que s'havia incomplit el que estableix l'article 46 de Llei Reguladora de l'Activitat Urbanística, amb la qual cosa es dóna per esmenat l'error, ja que aquesta havia de ser anterior.
  
Per tant, resolc:
  
Sotmetre al tràmit d'informació pública durant el termini de 20 dies hàbils, comptadors a partir de la publicació d'aquest edicte en el Diari Oficial de la Generalitat Valenciana, el projecte d'urbanització de la unitat d'actuació B-2 (polígon B-2) del Pla Parcial de Platges d'Almardà, redactat per l'arquitecte el senyor Antonio Gil Estelles, en data juny de 1998, amb un pressupost per a coneixement de l'administració de 891.098.218 pessetes, així com els projectes elèctrics redactats pels enginyers tècnics industrials el senyor Arcadio Andrés Llopis Juesas i el senyor Francisco Ramón Civera Navarré.
  
Cosa que es publica, perquè se'n prenga coneixement i d'acord amb el que disposa l'article 53, en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana.
  
El termini d'informació pública serà de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana. (Aquesta documentació es troba depositada en l'Ajuntament de Sagunt, Departament d'Urbanisme).